
	BIRŠTONO SAVIVALDYBĖS  TARYBA

	


SPRENDIMAS
[bookmark: Text19]DĖL CENTRALIZUOTO VAIKŲ PRIĖMIMO Į BIRŠTONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO

Vadovaudamasi Lietuvos Respublikos vietos savivaldos įstatymo 6 straipsnio 8  punktu, 7 straipsnio 6 punktu, 15 straipsnio 4 dalimi, Lietuvos Respublikos švietimo įstatymo 29 straipsnio 6 dalimi, Privalomo ikimokyklinio ugdymo nustatymo ir skyrimo tvarkos aprašu, patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. balandžio 26 d. įsakymu Nr. V-735/A1-208 „Dėl Privalomo ikimokyklinio ir priešmokyklinio ugdymo nustatymo ir skyrimo tvarkos aprašo patvirtinimo“, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“, Birštono savivaldybės taryba nusprendžia: 
1. Patvirtinti Centralizuoto vaikų priėmimo į Birštono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą (pridedama).
	  2. Pripažinti netekusiu galios Birštono savivaldybės tarybos 2018 m. rugpjūčio 24 d. Savivaldybės tarybos sprendimą  Nr. TS-121 ,,Dėl Centralizuoto vaikų priėmimo į Birštono savivaldybės biudžetinių švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“.
3. Nustatyti, kad šis sprendimas įsigalioja nuo 2023 m. birželio 1 d.
	Šis sprendimas per vieną mėnesį nuo paskelbimo arba įteikimo suinteresuotai šaliai dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.


	Savivaldybės merė
	                            Nijolė Dirginčienė






PATVIRTINTA
Birštono savivaldybės tarybos
2023 m. gegužės 5 d.
sprendimu Nr. TSE-94

CENTRALIZUOTO VAIKŲ PRIĖMIMO Į BIRŠTONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠAS 

I SKYRIUS
BENDROSIOS NUOSTATOS

	1. Centralizuoto vaikų priėmimo į Birštono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašas (toliau – Aprašas) reglamentuoja prašymų registravimą ir vaikų priėmimą į Birštono savivaldybės švietimo įstaigas (toliau – Švietimo įstaiga), kurių savininko teises ir pareigas įgyvendinanti institucija – Birštono savivaldybės taryba.
            2. Aprašo tikslas – nustatyti vaikų priėmimo tvarką į ikimokyklinio ir priešmokyklinio ugdymo programas įgyvendinančias švietimo įstaigas, užtikrinti pageidaujančiųjų lankyti ikimokyklinio ir priešmokyklinio ugdymo grupes apskaitą, optimaliai tenkinti tėvų (kitų vaiko atstovų pagal įstatymą) poreikius.
	3. Apraše vartojamos sąvokos atitinka Lietuvos Respublikos švietimo įstatymo, Lietuvos Respublikos asmens duomenų teisinės apsaugos įstatymo, Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, kitų teisės aktų apibrėžtas sąvokas.

II SKYRIUS
PRAŠYMŲ PATEIKIMAS IR JŲ REGISTRAVIMAS

4. Vaikai į Birštono savivaldybės švietimo įstaigų ikimokyklinio ir priešmokyklinio ugdymo grupes priimami centralizuotai, pateikus prašymą Birštono savivaldybės administracijos Švietimo, kultūros ir sporto skyriui (pasirašyto prašymo skenuota kopija Švietimo, kultūros ir sporto skyriui gali būti teikiama el. paštu). Prašyme (1 priedas) tėvai (kiti vaiko atstovai pagal įstatymą) prioritetine tvarka gali nurodyti pasirinktą įstaigą.
5. Tėvų (kitų vaiko atstovų pagal įstatymą) prašyme turi būti nurodoma:
5.1. vaiko vardas, pavardė, gimimo metai, deklaruota gyvenamoji vieta, tėvų (kitų vaiko atstovų pagal įstatymą) kontaktinis telefonas;
5.2. programa, pagal kurią pageidaujama ugdytis;
5.3. pageidaujama vaiko priėmimo į įstaigą data;
5.4. duomenys ir dokumentai, kuriais remiantis, yra teikiama pirmenybė.
6. Prašyme tėvai (kiti vaiko atstovai pagal įstatymą) patvirtina pateiktų duomenų teisingumą ir leidimą informaciją perduoti ugdymo įstaigai.
7. Birštono savivaldybės administracijos Švietimo, kultūros  ir sporto skyriui pateikti prašymai, laikantis eiliškumo pagal jų pateikimo datą, užregistruojami Birštono savivaldybės administracijos dokumentų valdymo sistemoje (DVS).
8. Gauti prašymai registruojami ir tvarkomi Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118, nustatyta tvarka. 

III SKYRIUS 
VAIKŲ PRIĖMIMAS IR GRUPIŲ KOMPLEKTAVIMAS

	            9. Ugdytis pagal ikimokyklinio ugdymo programą į ankstyvojo ikimokyklinio amžiaus grupes priimami vaikai nuo 1 iki 3 metų, į ikimokyklinio amžiaus grupes – nuo 3 iki 5 metų, į priešmokyklinio ugdymo grupes vaikai priimami, vadovaujantis Lietuvos Respublikos švietimo ir mokslo ministro patvirtinta tvarka, bet ne anksčiau, negu vaikui sueina 5 metai. Į mišrias grupes priimami vaikai nuo 2 iki 6 metų. Jei įstaiga yra pritaikyta vaikų nuo 1 metų ugdymui pagal galiojančioje Higienos normoje nustatytus sveikatos saugos reikalavimus, į mišrias grupes gali būti priimami vaikai nuo 1 metų. 
10. Specialiųjų ugdymosi poreikių turintys ikimokyklinio amžiaus ir priešmokyklinio amžiaus vaikai ugdomi bendrose ikimokyklinio ir priešmokyklinio ugdymo grupėse.
11. Priimant vaiką į ikimokyklinio ir priešmokyklinio ugdymo grupę sudaroma dvišalė švietimo įstaigos direktoriaus ir vaiko tėvų (kitų vaiko atstovų pagal įstatymą) sutartis. Tėvai (kiti vaiko atstovai pagal įstatymą) privalo įstaigai pateikti vaiko gimimo liudijimą ir nurodyti savo kontaktinius duomenis (telefoną, el. pašto adresą).
12. Ugdytis pagal ikimokyklinio ugdymo programą vaikai priimami pagal prašymo registravimo datą ir pirmumo teisę pagrindžiančius dokumentus. Pirmenybės teisė, pateikus patvirtinančius dokumentus, laikantis eiliškumo tvarkos suteikiama: 
12.1. vaikams, kurių gyvenamoji vieta deklaruota Birštono savivaldybėje;
12.2. dėl įgimtų ar įgytų sutrikimų turintiems specialiųjų ugdymosi poreikių vaikams, negalią turintiems vaikams; 
12.3. vaikams, kurių brolis (įbrolis) ar sesuo (įseserė) jau lanko tą pačią mokyklą; 
12.4. dvynukams, trynukams ir daugiau vienu metu gimusių vaikų; 
12.5. vaikams, kuriuos augina vienas iš tėvų;
12.6. vaikams iš šeimų, patiriančių socialinę riziką;
12.7. vaikams iš šeimų, kuriose auga trys ir daugiau vaikų; 
12.8. vaikams, kurių bent vienas iš tėvų yra mokinys, studentas ir mokosi mokymo įstaigų dieniniuose skyriuose; 
12.9. vaikams, kurių bent vienas iš tėvų atlieka privalomą karinę tarnybą;
12.10. vaikams, kurių bent vienam iš tėvų nustatytas ne didesnis kaip 40 proc. darbingumas;
12.11. švietimo įstaigos, kurioje komplektuojama grupė, darbuotojų vaikams.
13. Be eilės priimami vaikai:
13.1. kuriems skirtas privalomas ikimokyklinis ugdymas;
13.2. kurie ne anksčiau kaip prieš vienus metus pradėti globoti ar įvaikinti;
13.3. kurie auga šeimose, kurioms teikiamos socialinio darbuotojo paslaugos Atvejo vadybos tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141, nustatyta tvarka.  
14. Pradėti lankyti švietimo įstaigą vaikas gali tik nuo tos dienos, kai Švietimo, kultūros ir sporto skyriaus vedėjas išleidžia įsakymą dėl vaiko priėmimo į švietimo įstaigą. 
15. Jei tėvai (kiti vaiko atstovai pagal įstatymą) pageidauja ikimokyklinio ugdymo grupės lankymo pradžią nukelti, apie tai turi informuoti ugdymo įstaigos vadovą ne vėliau kaip prieš 1 (vieną) mėnesį iki prašyme nurodytos lankymo datos.
16. Vaikai nuo 1 iki 2 metų amžiaus į naujai formuojamą šio amžiaus vaikų grupę priimami tik nuo rugsėjo 1 d. Laikantis eiliškumo tvarkos, patenkinus visus prašymus ir esant šio amžiaus grupėje laisvų vietų, į jau suformuotą grupę vaikai priimami visus metus. 
17. Vaikai nuo 2 metų amžiaus, jeigu ugdymo įstaigoje yra laisvų vietų, priimami visus metus.
18. Švietimo įstaiga apie atsiradusias laisvas vietas ikimokyklinėje ir priešmokyklinėje grupėje elektroniniu paštu informuoja Švietimo, kultūros ir sporto skyrių.
19. Jei per mokslo metus į ikimokyklinio ugdymo programą įgyvendinančią ugdymo įstaigą  atvyksta vaikas, o joje nėra vietų, siūloma kita tą pačią programą vykdanti ugdymo įstaiga, turinti laisvų vietų.
20. Kiekvienais kalendoriniais metais Birštono savivaldybės taryba nustato ir patikslina ikimokyklinio ir priešmokyklinio ugdymo grupių skaičių kitiems mokslo metams. 
21. Ikimokyklinio ugdymo grupės, atsižvelgiant į gautus prašymus, komplektuojamos ikimokyklinio ugdymo įstaigose iki birželio 15 dienos. Grupių sąrašai tikslinami ir tvirtinami iki  rugsėjo 1 dienos. Atsižvelgiant į grupių užpildymo pokyčius, per metus ikimokyklinio ugdymo grupės gali būti steigiamos, uždaromos ar papildomos.
22. Ugdymo grupės formuojamos iš to paties arba skirtingo amžiaus vaikų, užtikrinant vaiko dienos ir ugdymo režimo fiziologinius ir amžiaus ypatumus bei galiojančioje Higienos normoje nustatytas vaiko ugdymo sąlygas:
23. Grupių sąrašai turi būti sudaromi neviršijant pagal amžiaus grupes nurodyto vaikų skaičiaus.
24. Vaikai gali būti perkeliami iš vienos grupės į kitą, siekiant išlaikyti panašų vaikų skaičių grupėse.


IV SKYRIUS
BAIGIAMOSIOS NUOSTATOS

25. Dėl Aprašo taikymo kilę ginčai sprendžiami Lietuvos Respublikos teisės aktų nustatyta tvarka.
26. Šio Aprašo vykdymo kontrolę atlieka Savivaldybės administracijos direktorius.

__________________



Centralizuoto vaikų priėmimo į 
Birštono savivaldybės švietimo įstaigų 
ikimokyklinio ir priešmokyklinio    ugdymo grupes tvarkos aprašo 
1 priedas


 (Prašymo forma)
_________________________________________________________________
vieno iš tėvų (kitų vaiko atstovų pagal įstatymą) vardas, pavardė

_________________________________________________________________
deklaruotos gyvenamosios vietos adresas

_________________________________________________________________
[bookmark: _Hlk129260187]telefono numeris, elektroninio pašto adresas

Birštono savivaldybės administracijos
Švietimo, kultūros ir sporto skyriui


PRAŠYMAS PRIIMTI VAIKĄ Į BIRŠTONO SAVIVALDYBĖS ŠVIETIMO ĮSTAIGOS IKIMOKYKLINIO / PRIEŠMOKYKLINIO UGDYMO GRUPĘ

20      -.........-.......
Birštonas


Prašau priimti mano vaiką   _______________________________________________________
			(vaiko vardas, pavardė, gimimo data) 

į  Birštono     __________________________________________________________________
                        (ikimokyklinės įstaigos pavadinimas) 


Ikimokyklinio / priešmokyklinio ugdymo grupę nuo     ________________________________   
         (pabraukti)                 	                          (priėmimo data)			
Pirmenybė priimant vaiką į švietimo įstaigą (pažymėti X):
[bookmark: _Hlk131488997] vaikai, kurių gyvenamoji vieta deklaruota Birštono savivaldybėje;
 dėl įgimtų ar įgytų sutrikimų turintiems specialiųjų ugdymosi poreikių vaikams, negalią turintiems vaikams; 
 vaikams, kurių brolis (įbrolis) ar sesuo (įseserė) jau lanko tą pačią mokyklą; 
 dvynukams, trynukams ir daugiau vienu metu gimusių vaikų; 
 vaikams, kuriuos augina vienas iš tėvų;
 vaikams iš šeimų, patiriančių socialinę riziką;
 vaikams iš šeimų, kuriose auga trys ir daugiau vaikų; 
 vaikams, kurių bent vienas iš tėvų yra mokinys, studentas ir mokosi mokymo įstaigų dieniniuose skyriuose; 
 vaikams, kurių bent vienas iš tėvų atlieka privalomą karinę tarnybą;
 vaikams, kurių bent vienam iš tėvų nustatytas ne didesnis kaip 40 proc. darbingumas;
 švietimo įstaigos, kurioje komplektuojama grupė, darbuotojų vaikams.

________________________________________________________________________________
	 Patvirtinu, kad prašyme pateikta informacija yra teisinga.

[bookmark: _Hlk129259641] Sutinku, kad pateikti duomenys būtų tvarkomi vykdant Centralizuoto vaikų priėmimo į Birštono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą. 


_____________			__________________________________
                   (parašas)                                                                           (vardas, pavardė)

